**UPUTE ZA PISANJE IZVJEŠĆA ZA IZBOR PRISTUPNIKA**

**U ZNANSTVENO- NASTAVNO ZVANJE**

**OPĆI DIO**

Navesti:

- predmet (izbor xy u zvanje)

- naslov: Fakultetskom vijeću Medicinskog fakulteta u Zagrebu

- natječaj i imenovanje stručnog povjerenstva

 - gdje, kada i za što je objavljen natječaj, te tko se javio na natječaj (ime i prezime, zvanje, ustanova)

. sjednicu Fakultetskog vijeća na kojoj je imenovano stručno povjerenstvo i sastav stručnog povjerenstva (ime i prezime, znanstveno-nastavno ili istraživačko zvanje, ustanova)

- Povjerenstvo je proučilo priloženu dokumentaciju i podnosi vijeću ovo

**IZVJEŠĆE**

**POSEBNI DIO**

(Napomena: U izvješću nije potrebno odgovarati na točke (pitanja) za koje pristupnik nema aktivnosti)

**I. PODACI O ŽIVOTU PRISTUPNIKA**

Navode se: a) osobni podaci, obrazovanje i zaposlenje, b) akademski stupnjevi, napredovanje i funkcije u služb i c) znanstveno i stručno usavršavanje

*Napomena: Sve radove citirati prema Liječničkom vjesniku*

**II. ZNANSTVENA I STRUČNA DJELATNOST PRISTUPNIKA**

A. KVALIFIKACIJSKI RADOVI

Navesti naslov magistarskog rada i doktorske disertacije, fakultet i sveučilište na kojem su obranjeni i godinu obrane.

B. OBJAVLJENI ZNANSTVENI I STRUČNI RADOVI

Ovdje se upisuju kronološkim redom sve vrste znanstvenih radova prema točkama a do e. Navodi se: prezime i inicijali imena autora, naslov članka, volumen i stranice časopisa, godinu izdanja i, na kraju, eventualna citiranost rada *(prema Web of Science).* Za knjige se navodi, uz prezime i ime autora i naslov članka, naslov knjige, naziv izdavača, god. izdanja i str. u knjizi koje obuhvaća članak *(obavezno navesti prvu i zadnju stranicu).*

a) Radovi objavljeni u časopisima koji se indeksiraju u Current Contentsu

b) Radovi objavljeni u časopisima koji se indeksiraju u drugim međunarodnim indeksnim publikacijama (SCI ili SSCI, te Index Medicus, Excerpta Medica, Biological ili Chemical Abstracts)

c) Ostali članci

d) Sažeci kongresnih priopćenja koji su objavljeni u časopisima koji se indeksiraju u Current Contentsu

e) Ostala kongresna priopćenja *(navesti ukupan broj citata prema Web of Science, bez samocitata; navesti H-indeks)*

C. OSTALA ZNANSTVENA I STRUČNA DJELATNOST

Navodi se eventualno: a) sudjelovanje u projektima, b) sudjelovanje u organizaciji znanstvenih ili stručnih skupova, c) sudjelovanje u uredništvu stručnih ili znanstvenih časopisa ili knjiga, d) tehničko unapređenje opreme, nove proizvodnje i informatike e) znanstvene ili stručne nagrade i dr.

**III. NASTAVNA DJELATNOST PRISTUPNIKA**

A. SUDJELOVANJE U NASTAVI

Navesti: naziv(e) predmeta, ustanovu, razdoblje sudjelovanja i sadašnje zvanje u tom predmetu.

B. NASTAVNI TEKSTOVI

Upisati (ko)autorstva knjiga ili priručnika/skripata, poglavlja u knjizi, originalne nastavne članke i dr. Autorstvo i naslove nastavnih tekstova navesti na isti način kao i znanstvene članke - v. IIB. Za udžbenike navesti namjenu: dodiplomska ili poslijediplomska nastava, izborna nastava, trajna edukacija i sl. Uključiti i prijevode nastavnih tekstova, uredništva udžbenika, prijevoda i dr.

C. OSTALA NASTAVNA DJELATNOST

Navesti (ako postoje) djelatnost pristupnika u osnivanju i organizaciji (osobnim angažmanom) novih vježbališta, praktikuma i sl., osnivanju i operacionalizaciji novih studija, odjela, centara ili škola te eventualni doprinos pristupnika u unapređenju nastavnog procesa *(navesti mentorstva studentima i doktorandima – istaknuti (****bold text****) njihova imena i prezimena; navesti naslov rada, naziv ustanove i godinu obrane)*

**IV. DRUŠTVENA I OSTALA DJELATNOST**

**V. SAŽETAK**

Navesti (sažeto) područje znanstvenog i stručnog interesa, eventualnu nastavnu djelatnost i najvažnija postignuća.

**VI. MIŠLJENJE I PRIJEDLOG**

Navesti za koje znanstveno - nastavno zvanje pristupnik ispunja uvjete po mjerilima važećeg Pravilnika o uvjetima i postupku izbora u zvanja u zvanja Medicinskog fakulteta u Zagrebu. Ako pristupnik ne ispunjava uvjete za predloženo zvanje, navesti zašto. U prijedlogu jasno naznačiti za koje zvanje se pristupnik predlaže.

(Potpisuju svi članovi stručnog povjerenstva; ime i prezime, potpis)

Napomena: Pristupnik prilaže po jedan primjerak svih članaka (radova), a za knjige (autor ili urednik) presliku prvih stranica, iz kojih je vidljivo autorstvo, izdavač i godina, te sadržaj knjige, a za magisterij i doktorat presliku naslovne stranice i sažetka.